Die Volgende Stop-bordspel – Maroela Media se Koöperasie
Tuis › Die Volgende Stop-bordspel
Daar is 'n hele paar goed wat ons kan lys wat deel is van ons bestaan hier in sonnige Afrika, naamlik: braaivleis, vakansie, kamp, nasionale parke, avontuur, buitelug-aktiwiteite, die Groot Vyf en bordspeletjies.
Hierdie bordspel is ontwerp en saamgestel deur trotse landsburgers wat graag wil poog om sekere elemente van Suid-Afrika te behou en aan ons kinders en kleinkinders oor te dra. Terwyl julle Die Volgende Stop-bordspel gaan speel, gaan jy genoeg feite van ons wonderlike land speel-speel leer en terselfdertyd hope pret hê!
Met dié bordspeletjie dra jy speels die geskiedenis en bou van ons land oor aan jou nageslag. Dit beloof hope kamppret, hardop-lag-oomblikke by die gesinstafel en 'n dieper kennis van Suid Afrika.
Die Volgende Stop neem jou op reis deur ons land se mooiste plekke, leer jy van ons unieke diereryk, en die dorpe wat bykans vergete is maar die mooiste herinneringe vasvang. Dié bordspel neem spelers op reis deur Suid-Afrika se bekendste dorpe soos Durban, Kaapstad, Pretoria en Mosselbaai. Met jou klein ou Beetletjie (karretjie) maak jy ook 'n draai in Warrenton, Daniëlskuil, Ficksburg en Bethulie.
Die reis kan egter nie sonder 'n pap wiel of twee aangepak word nie. 'n Troefkaart stuur jou maklik na die Krugerwildtuin, of 'n ontrafel-raaisel kan maak dat jy binne 30 sekondes die spel verloor!